Зангилон

Зангилон (озарбойҷонӣ: Zəngilan) — шаҳр дар ҷанубу ғарби Озарбойҷон воқеъ мебошад, маркази маъмурии ноҳияи Зангилон аст. Ҷуғрофия Шаҳр дар соҳили рости дарёи Оқчучой ҷойгир аст. То соли 1990 хатти сарбастаи роҳи оҳани Минҷивон - Капан, ки ҳангоми ҷанг хароб шуда буд, аз шаҳр мегузашт. Таърих Дар даврони салтанати Илхонҳо тақрибан соли 1300, дар минтақаи Зангилон Верҷаван ном ҷойнишасте буд, ки воқеъ дар ҳудуди Кавсакан, минтақаи таърихӣ-ҷуғрофии Суюники Арманистон буд. Зангилон дар шакли "Зангиён" дар асари "Нузҳат ал-кулуб"-и Ҳамдаллоҳ Казвинӣ, ки соли 1340 навишта шудааст, зикр гардидааст . Дар асри XIX, пас аз вуруди ин минтақа ба Русия, Зангилон (он замон Пирчивон ном дошт) ба ноҳияи Зангезури губернияи Елизаветпол дохил шуда буд . Мувофиқи маълумотҳо аз 1 январи соли 1933, Пирчивон I ҷамъияти ҳамшафати деҳоти ноҳияи Зангилони ҶШС Озарбойҷон будааст. Аҳолӣ - 574 нафар дар 95 хонавода буд. Тамоми аҳолии шӯрои деҳа, ки онҳо низ аз деҳаҳои (Генлик, Малаткешин, Перчиван II, Тагли) иборат буданд, 98,7% туркҳо (озарбойҷониҳо) буданд . Бо фармони Президиуми Совети ОлииҶШС Озарбойҷон аз 31 августи соли 1957, деҳаи Перчиван , маркази ноҳияи Зангилон, ба категорияи шаҳракҳои навъи шаҳрӣ бо номи Зангилон таъсис ёфта буд. Мақоми шаҳр ба шаҳраки аҳолинишин дар соли 1967 дода шуда буд . Дар шаҳр истгоҳи роҳи оҳан дар шохае аз хатти Боку - Нахҷувон, инчунин совхози токпарварӣ мавҷуд буд. 29 октябри соли 1993, дар давраи ҷанги Қарабоғ, қаламрави минтақаи Зангилонро нерӯҳои Арманистон ишғол карданд ва аз он вақт мақомоти Ҷумҳурии эътирофнашудаи Қарабоғи Кӯҳӣ ба он роҳбарӣ мекард. Дар солҳои 1993-2020, ин шаҳр як қисми ба истилоҳ "камарбанди амнияти Қарабоғи Кӯҳӣ " буд, ки берун аз қаламрави ибтидоӣ эълоншудаи Ҷумҳурии эътирофнашудаи Қарабоғи Кӯҳӣ буд, аммо таҳти назорати ҶҚК қарор дошт, ки тибқи топонимияи нав он бо номи Ковсакан ( арманӣ. Կովսական ) гирифта буд. Тибқи қатъномаҳои Шӯрои Амнияти СММ Зангилонро артиши Арманистон ба тасарруф гирифтааст.. То соли 2005, аҳолии шаҳр камтар аз 400 нафарро ташкил медод. Озарбойҷон моҳи октябри соли 2020 ҳангоми ҷанги дуввуми Қарабоғ назорати шаҳрро ба даст овард . 20 октябри соли 2020 Президенти Озарбойҷон Илҳом Алиев эълон кард, ки нерӯҳои мусаллаҳи Озарбойҷон назорат дар шаҳрро барқарор кардаанд . 23 декабри соли 2020 Президенти Озарбойҷон Илҳом Алиев ба ин шаҳр ташриф овард ва парчами Озарбойҷонро дар Зангилон барафрохт . Аҳолӣ Мувофиқи барӯйхатгирии умумииттифоқии соли 1989 аҳолии шаҳр 6 968 нафарро ташкил медод . Соли 1991 шаҳр 7,2 ҳазор аҳолӣ дошт. Таркиби миллӣ Аксҳо Адабиёт Зангелан // Большая советская энциклопедия. — М.: Советская энциклопедия, 1972. — Т. IX. — С. 329. Эзоҳ